L-Innu Tifħir lil San Leonardu 1 50 Sena Minn Meta Nkit Din is-sena, l-Innu Tifftir lil San Leonardu Abbati, jew l-Innu l-Kbir, kif laqqamnieh, aħna l-partitarji tal-festa u tal-Banda San Leonardu, jagħlaq 50 sena minn meta nkiteb. Fl-1960, kellu jiġi ċċelebrat, l-erbatax-il ċentinarju mill-mewt ta' San Leonardu Abbati, il-Patrun tal-Parroċċa ta' Ħal Kirkop, u l-Patrun tal-banda tagħna, li ġġib ismu. Minn fost il- partitarji tal-festa u l-membri tal-Banda San Leonardu, kienet ilha tinħass il-ħtieġa li jinkiteb innu maestuż, li bħala tul u sbuħija, jisboq liż-żewġ innijiet qosra li kienu jindaqqu fil-festa. F'Awissu ta' l-1952, inħatar bħala surmast direttur tal-Banda San Leonardu, Mro. L.C.M. Waqt seduta tal-kumitat, ta' nhar it-Tlieta 7 ta' Lulju 1954, il- kumitat qabel li għandu jiġi avviċinat Mro. G. Martin, biex jaraw jekk jaċċettax l-intrigu, biex jikkomponi l-innu. Kienu pproponew żewġ kundizzjonijiet lill-istess surmast, li kienu: l-ewwel, li ssir magħrufa l-ispiża, u t-tieni, li jekk is-surmast ikun tant ġentlom u joffri l- kompożizzjoni gratis, din kellha sġir proprjetà tas-Soċjetà Mużikali San Leonardu. Nhar il- Ħamis 5 ta' Awissu 1954, waqt seduta, il-kumitat ġie mgħarraf mis-surmast, li huwa jaċċetta l-proposta, dik li jikkomponi l-innu, u kien lest li joffri l-istess kompożizzjoni gratis, bil- kundizzjoni li jsir recording ir-rediffusion. Iż-żewġ partijiet qablu u sar il-ftehim. Ix-xogħol inbeda u l-innu beda jissawwar mill-pinna ħabrieka tas-Surmast Martin. Il-kumitat, flimkien mal-kompożitur, avviċinaw lil Dun Frans Camilleri, poeta magħruf ħafna f'dik li hija kitba mużika li Mro. G. Martin kien qiegħed jikkomponi. Meta l-mużika, kif ukoll, il-kliem tlestew, inbdew il-kunċerti. L-innu nkiteb għall-kor, tenur u baritonu. Tista' tgħid li l-innu ntgħoġob mill-ewwel u daħal f'qalb il- partitarji u kull min semgħu. Sar ir-recording, kif kien miftiehem, u beda jindaqq kull sena fil-festa. George Martin twieled l-Isla, nhar it-2 ta' Marzu 1920. Minn ċkunitu beda jitgħallem il-mużika fil-każin mal-Banda Queen's Own ta' l-Isla, fejn ħareġ idoqq il-kornu. Wara kompla — javvanza,sa ma ġab id-diploma A. Mus. G. Martin 1 idderieġa l-baned San Leonardu ta' Ħal Kirkop, Re Ġorġ V ta' l- Imqabba, Vilhena tal-Furjana, Queen's Own ta' l-Isla, kif ukoll kien assistent surmast tal-Banda Duke of Connought's Own ta' Birkirkara. Inħatar surmast direttur tal-Banda San Leonardu, f'Awissu ta' l-1952. L-ewwel servizz li l-banda kellha taħt id- direzzjoni tiegħu, kien fl-okkażjoni taċ-ċelebrazzjoni ta' l-ewwel Għaqda Mużikali San Leonardu — Kir quddiesa ta' Dun Leonard Farrugia, nhar is-26 ta' Awissu f'Ħal Kirkop. Temm il-kariga ta' surmast mal-Banda San Leonardu fl-1972. G. Martin ikkompona bosta mużika bħal marċi funebri u dawk brijużi. Bla dubju, l-akbar biċċtejn xogħol li ħarġu mill-pinna tas-Surmast Martin, huma l-innijiet, Lill-Assunta, għall-Banda Re Ġorġ V ta' l-Imqabba u Tiffiir lil San Leonardu Abbati, għall-banda tagħna, li ġġib l-istess isem. Kiteb ukoll innu tal-banda, li jindaqq fl-aħħar tal-programm mużikali kull sena f'lejlet il-festa. George Martin kien miżżewweġ lil Connie, u kellhom erbat itfal. Miet nhar il-25 ta' Frar 1991, fl-età ta' 71 sena. Dun Frans Camilleri twieled il-Marsa, nhar id-29 ta' Jannar 1919, lil Ġanni u Ġużeppa, xebba Barbara. Trabba l-Marsa, iżda meta kiber c il-familja Camilleri marret toqgħod ġo Triq Carini Santa Venera. L- edukazzjoni tiegħu bdiha, l-ewwel fl-iskola primarja tal-Gvern il- l Ħamrun, imbagħad fl-iskola St. Paul, wara s-seminarju u spiċċa l- Università, fejn iggradwa fit-teoloġija. Ġie ordnat saċerdot fl-1943. Għallem il-lingwa Maltija fil-Kulleġġ San Alwiġi u fis-seminarju. Kien membru attiv fl-Akkademja tal-Malti, kif ukoll fl-Għaqda Kittieba tal- Malti. Kiteb bosta poeżiji u komponimenti, li ppubblika ħafna minnhom f'kotba. Passatempi kellu l-fotografija, isegwi l-logħba tal-ballun, fejn kien jissimpatizza mal-Ġermaniżi, iħobb jisma' l-mużika klassika, jikkultiva l-pjanti u s-siġar, kif ukoll isawwar affarijiet ornamentali bil-bebbux tal-baħar. Kien direttur spiritwali ta' bosta Għaqdiet ġewwa l-Ħamrun. Dun Frans Camilleri żgur li jibqa' magħruf għan-numru kbir ta' innijiet li kiteb, li jaqbżu l-500, għall-knejjes, skejjel, Għaqdiet reliġjużi, u għall-każini tal-baned. Dun Frans Camilleri miet nhar is-6 ta' Diċembru 1990, fil-għomor ta' 71 sena. L-innu Tiffiir lil San Leonardu sar parti minn ħajjitna, aħna li nħobbu l-festa tal-Patrun tar-raħal tagħna, ngħożżuh daqskemm ngħożżu isem San Anard. Illum, 50 sena wara li rikiteb l-innu, min f'qalbu għandu post speċjali għal San Leonardu Abbati, meta jisimgħu jindaqq, żgur li jnissillu demgħa ta' ferħ, dak il-kliem meqjus, miktub minn idejn Dun Frans Camilleri, u l-melodija tant sabiħa miktuba mill-pinna mirquma tas-Surmast George Martin A. Mus.